Os vandalos de Chenserico prenioron Cartago en l'anyo 439, y poco dimpués dominoron as Balears, Corcega, Cerdenya y part de Secilia. En os zaguers anyos de l'Imperio Román d'Occident yeran os enemigos mes inmediatos de Roma porque a més d'ocupar as tierras africanas que heban estau o granero de Roma, teneban una flota con la que feban periodicas expedicions de saqueyo en Italia y plegoron a saqueyar Roma en l'anyo 455. Con a suya flota dominaban as auguas d'o Mediterranio Occidental y plegoron a saqueyar as costas d'o Peloponeso, por o que l'Imperio Román d'Orient plegó a organizar una expedición contra ells.